K O R R A L D U S

Haapsalu,	                                  15. juuni 2011 nr 392

Projekteerimistingimuste kinnitamine 
(Metsa tn 47, Haapsalu)

Läbi vaadanud Heinar Kaasiku taotluse nr Metsa tn 47 korterelamu katusele mobiilside tugijaama paigaldusprojekti projekteerimistingimuste saamiseks ja juhindudes kohaliku omavalitsuse korralduse seaduse § 6 lg 3 p 1, § 30 lg 1 p 2, Haapsalu põhimääruse § 35 lg 1 p 2, planeerimisseaduse § 3 lg 1 p 2, ehitusseaduse § 19 lg 3, Haapsalu Linnavolikogu 26.11.2004 määruse nr 47 Haapsalu linna ehitusmäärus § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Metsa tn 47, Haapsalu projekteerimistingimused nr 21-11 (lisatud).
2.	Korraldus teha teatavaks Heinar Kaasik`ule (hkprojekt@hot.ee).  
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees. 

Urmas Sukles
Linnapea					Erko Kalev 
					Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 21-11  “13”juuni 2011	
Tingimused kinnitatud:
Haapsalu Linnavalitsuse korraldusega nr    392, 15.juuni 2011	
Projekti nimetus	Mobiilside tugijaama paigaldamise projekt	
Krundi asukoht	Metsa tn 47, Haapsalu 	
Taotleja nimi	Heinar Kaasik    	
Krundi andmed	katastritunnus 18301:008:0640, 
pindala 4571m2, maakasutuse sihtotstarve – 100% elamumaa	
Ehitise andmed	Ehitise nimetus: 60 korteriga elamu
Ehitisregistri kood: 105003295	
Projekti koostamisel arvestada alljärgnevat: 		
	
1.	Koostada  mobiilside tugijaama (konteineri) korterelamu katusele paigaldamise projekt arvestades tuletõrje, tervisekaitse ning teiste kehtivate normidega (EPN), standarditega (EVS). Projekt peab vastama majandus- ja kommunikatsiooniministri 17.09.2010.a. määrusega nr 67 „Nõuded ehitusprojektile“ (§ 16 – 26)  kinnitatud nõuetele ning käesolevatele projekteerimistingimustele.

2.	Projekti koosseisus esitada kinnistu asendiskeem M 1:500. Juhul, kui see on vanem kui kaks (2) aastat, siis tuleb selle kasutamine eelnevalt kooskõlastada Haapsalu Linnavalitsuse geodeediga.

3.	Projekti koosseisus peavad sisalduma hoone vaated (tänavavaade, otsvaade), hoone ja konteineri lõige, neljanda korruse plaan (väljavõte elamu plaanist, kus näidatud konteineri paigalduse asukoht), katuseplaan (konteineri ja antennide asukohtadega),  seotava konteineri ja antennide joonised. Projektis ära näidata lahendus konteineri katusele kinnitamise kohta, arvestades olemasolevate kandekonstruktsioonidega, katuslae soojustusega. 

4.	Projekti koosseisus on nõutav sõltumatu eksperdi kirjalik arvamus / kinnitus katusele täiendava koormuse paigaldamise kohta. 

5.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud „Ehitisele ja selle osale esitatavad tuleohutusnõuded“. Projekt kuulub kooskõlastamisele Lääne-Eesti  Päästekeskuses.

6.	Projekt kooskõlastada korteriomanikega (vähemalt 51% omanikest) või esitada väljavõte korteriühistu üldkoosoleku protokollist, kus on korteriomanike enamus kokku leppinud konteineri paigalduse hoone katusele.

7.	Konteineri paigaldamisega korterelamu katusele on tegemist ehitise laiendamisega peale ehitamisel. Projekti koosseisu lisada vormikohane tabel muutuvate ehitise oluliste tehniliste näitajatega. 

Ehitusloa saamiseks esitada Linnavalitsusele kooskõlastustega köidetud ehitusprojekt 2 eksemplaris. 	
Lisad:	asukohaskeem M 1:500	
Tingimused
koostas:	
Ehitus- ja planeerimisosakonna juhataja        .……………… Reimo Reimer

Linnaarhitekt                                                  …………………… Anu Joost
Käesolevad tingimused on kehtivad kahe aasta jooksul alates nende kinnitamisest